《青林渡》
元代·张仲深

青林渡头月影微，舍南鸦阵归提提。澄江入夜客唤渡，短艇剪烛閒裁诗。

田园每为乐事废，鼓角又起残年悲。十年踪迹半江海，草草杯盘慰别离。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。